Komisjoni määrus (EÜ) nr 3330/94,

21. detsember 1994,

mis käsitleb teatavate kodulindude jaotustükkide tariifset klassifikatsiooni ning millega muudetakse määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] viimati muudetud määrusega (EMÜ) nr 1574/93, [2] eriti selle artiklit 3 ja artikli 5 lõiget 3,

ning arvestades, et:

teatavate kodulindude jaotustükkide liigitus tekitab probleeme, mis tulenevad täpsete määratluste puudumisest nõukogu määrusega (EMÜ) nr 2658/87, [3] viimati muudetud komisjoni määrusega (EÜ) nr 3115/94, [4] kehtestatud tariifi- ja statistikanomenklatuuris; maksude ühtse kohaldamise tagamiseks linnulihasektoris tuleks need määratlused sätestada;

määruse (EMÜ) nr 2777/75 artikli 11 lõike 1 kohaselt on kõnealuse määruse tulemusena kohaldatav tariifinomenklatuur ette nähtud kaupade koondnomenklatuuris; seetõttu tuleks seda muuta;

käesolevas määruses ettenähtud meetmed on kooskõlas kodulinnuliha- ja munaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Linnulihasektoris maksude kohaldamise korral on järgmistel terminitel järgmine tähendus:

1. "poolrümbad" alamrubriikides 02073913, 02073933, 02073957, 02073961, 02073963, 02074111, 02074211, 02074321, 02074323 ja 02074325: kodulinnu poolrümbad, mis on saadud piki rinnakut ja selgroogu tehtud lõike abil;

2. "veerandid" alamrubriikides 02073913, 02073933, 02073957, 02073961, 02073963, 02074111, 02074321, 02074323 ja 02074325: esi- ja tagaveerandid, mis on saadud poolrümba poolitamise teel;

3. "terved tiivad tiivaotstega või ilma" alamrubriikides 02073915, 02073935, 02073965, 02074121, 02074221 ja 02074331: kodulindude jaotustükid, mis koosnevad õlavarre-, kodar- ja küünarluust koos neid ümbritseva lihaskonnaga. Tiivaotsad, sh kämblaluud, võivad olla eemaldatud või mitte. Lõige peab olema tehtud liigeste kohalt;

4. "rinnatükid" alamrubriikides 02073921, 02073941, 02073971, 02073973, 02074141, 02074241, 02074351 ja 02074353: kodulindude jaotustükid, mis koosnevad rinnakust ja sellest mõlemal pool olevatest ribidest koos ümbritseva lihaskonnaga;

5. "koivad" alamrubriikides 02073923, 02073975, 02073977, 02074151, 02074361 ja 02074363: kodulindude jaotustükid, mis koosnevad reie-, sääre- ja pindluust koos neid ümbritseva lihaskonnaga. Kaks lõiget peavad olema tehtud liigeste kohalt;

6. "kalkuni sääretükid" alamrubriikides 02073943 ja 02074251: kalkuni jaotustükid, mis koosnevad sääre- ja pindluust koos neid ümbritseva lihaskonnaga. Kaks lõiget peavad olema tehtud liigeste kohalt;

7. "muud kalkunikoivad" alamrubriikides 02073945 ja 02074259: kalkuni jaotustükid, mis koosnevad reieluust koos ümbritseva lihaskonnaga või reie-, sääre- ja pindluust koos ümbritseva lihaskonnaga. Kaks lõiget peavad olema tehtud liigeste kohalt.

Artikkel 2

Käesolevaga muudetakse määruse (EMÜ) nr 2658/87 I lisa 2. peatükki järgmiselt.

1. Täiendav märkus 4 asendatakse järgmisega:

"4. Järgmistel terminitel on järgmine tähendus:

a) "kodulinnuliha kontidega tükid" alamrubriikides 02073913—02073923, 02073933—02073945, 02073957—02073977, 02074111—02074151, 02074211—02074259 ja 02074321—02074363: kõik nimetatud jaotustükid, mis sisaldavad kõiki konte.

Punktis a nimetatud kodulinnuliha tükid, millest kondid on osaliselt eemaldatud, kuuluvad alamrubriiki 02073925, 02073947, 02073983, 02074171 või 02074381;

b) "poolrümbad" alamrubriikides 02073913, 02073933, 02073957, 02073961, 02073963, 02074111, 02074211, 02074321, 02074323 ja 02074325: kodulinnu poolrümbad, mis on saadud piki rinnakut ja selgroogu tehtud lõike abil;

c) "veerandid" alamrubriikides 02073913, 02073933, 02073957, 02073961, 02073963, 02074111, 02074211, 02074321, 02074323 ja 02074325: esi- või tagaveerandid, mis on saadud poolrümba poolitamise teel;

d) "terved tiivad tiivaotstega või ilma" alamrubriikides 02073915, 02073935, 02073965, 02074121, 02074221 ja 02074331: kodulindude jaotustükid, mis koosnevad õlavarre-, kodar- ja küünarluust koos neid ümbritseva lihaskonnaga. Tiivaotsad, sh kämblaluud, võivad olla eemaldatud või mitte. Lõige peab olema tehtud liigeste kohalt;

e) "rinnatükid" alamrubriikides 02073921, 02073941, 02073971, 02073973, 02074141, 02074241, 02074351 ja 02074353: kodulindude jaotustükid, mis koosnevad rinnakust ja sellest mõlemal pool olevatest ribidest koos ümbritseva lihaskonnaga;

f) "koivad" alamrubriikides 02073923, 02073975, 02073977, 02074151, 02074361 ja 02074363: kodulindude jaotustükid, mis koosnevad reie-, sääre- ja pindluust koos neid ümbritseva lihaskonnaga. Kaks lõiget peavad olema tehtud liigeste kohalt;

g) "kalkuni sääretükid" alamrubriikides 02073943 ja 02074251: kalkuni jaotustükid, mis koosnevad sääre- ja pindluust koos neid ümbritseva lihaskonnaga. Kaks lõiget peavad olema tehtud liigeste kohalt;

h) "muud kalkunikoivad" alamrubriikides 02073945 ja 02074259: kalkuni jaotustükid, mis koosnevad reieluust koos ümbritseva lihaskonnaga või reie-, sääre- ja pindluust koos ümbritseva lihaskonnaga. Kaks lõiget peavad olema tehtud liigeste kohalt;

i) "hane või pardi paletotid" alamrubriikides 02073981 ja 02074371: kitkutud ja täielikult roogitud haned ja kalkunid ilma peade ja jalgadeta, millel on eemaldatud rinnakuluu, ribid, selgroog ja ristluu, kuid eemaldamata on sääreluu, reieluu ja õlavarreluu."

2. Täiendav märkus 7 jäetakse välja. Täiendav märkus 8 saab täiendavaks märkuseks 7.

Artikkel 3

Käesolev määrus jõustub 1. jaanuaril 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. detsember 1994

Komisjoni nimel

komisjoni liige

René Steichen

[1] EÜT L 282, 1.11.1975, lk 77.

[2] EÜT L 152, 24.6.1993, lk 1.

[3] EÜT L 256, 7.9.1987, lk 1.

[4] EÜT L 345, 31.12.1994, lk 1.

--------------------------------------------------